Åste Dokka

Åste Dokka (født 1980) er norsk teolog, ordinert prest og forfatter. 

Dokka har cand. theol. fra Det teologiske fakultet ved Universitetet i Oslo (2006). Hun var stipendiat samme sted og disputerte for graden phd i 2016 i systematisk teologi, med avhandlingen Towards a Relational Recapitulation, with Irenaeus of Lyons and Judith Butler. ‘There is no longer male and female; for all of you are one in Christ Jesus’.  

Hun har tidligere jobbet som byråkrat (Kirke- og kulturdepartementet, Bispemøtet i Den norske kirke), menighetsprest og studentprest. Siden 2017 er Dokka forlagsredaktør i Vårt Land forlag og kommentator i avisa Vårt Land. Hun er vert for Vårt Lands podkast Dokka.

Dokka var leder for Norges kristelige studentforbund fra 2004 til 2006 og har hatt en rekke verv i ulike organisasjoner. 

Dokka er gift med Sven Thore Kloster og har tre barn. Hun er datter av teologiprofessor og forhenværende TF-dekan Trond Skard Dokka.

Bibliografi 

 Leve vanskeligere : En elendighetsteologi (2020), ISBN 978-82-5431432-6 
 En alvorlig lek : Å tenke teologisk (2022), ISBN 978-82-543-1477-7
 Gudstjenestegåten (2023), ISBN 978-82-8249-481-6

Referanser

Norske teologer
Norske redaktører
Artikler opprettet med artikkelveiviseren
Fødselsdato ikke oppgitt